PATVIRTINTA

Lietuvos Respublikos

žemės ūkio ministro

2023 m. d.

įsakymu Nr. 3D-

**LIETUVOS ŽEMĖS ŪKIO IR KAIMO PLĖTROS 2023–2027 M. STRATEGINIO PLANO** **INTERVENCINĖS PRIEMONĖS „gYVŪNŲ GEROVĖ“ VEIKLOS „Parama už galimybę pieniniams galvijams išeiti į ganyklas, įtraukiant jų ganymą laukuose šiltuoju metų laiku“ ir veiklos „Parama už galimybę galvijams laisvai išeiti į atvirą erdvę, ganyklas“ ĮGYVENDINIMO TAISYKLĖS**

**I SKYRIUS**

**bendrosios nuostatos**

1. Lietuvos žemės ūkio ir kaimo plėtros 2023–2027 m. strateginio plano (toliau – Strateginis planas) intervencinės priemonės „Gyvūnų gerovė“ veiklos 2023–2027 m. veiklos „Parama už galimybę pieniniams galvijams išeiti į ganyklas, įtraukiant jų ganymą laukuose šiltuoju metų laiku“ ir veiklos „Parama už galimybę galvijams laisvai išeiti į atvirą erdvę, ganyklas“ įgyvendinimo taisyklės (toliau – taisyklės) parengtos vadovaujantis 2021 m. gruodžio 2 d. Europos Parlamento ir Tarybos reglamentu (ES) Nr. 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, su paskutiniais pakeitimais, padarytais 2022 m. vasario 15 d. Komisijos deleguotuoju reglamentu (ES) 2022/648 (toliau – reglamentas Nr. 2021/2015), 2021 m. gruodžio 2 d. Europos Parlamento ir Tarybos reglamentu (ES) Nr. 2021/2116 dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013, su paskutiniais pakeitimais, padarytais 2022 m. birželio 16 d Komisijos deleguotuoju reglamentu (ES) 2022/1408 (toliau – reglamentas Nr. 2021/2016), 2022 m. gegužės 4 d. Komisijos deleguotuoju reglamentu (ES) Nr. 2022/1172, kuriuo papildomos Europos Parlamento ir Tarybos reglamento (ES) 2021/2116 nuostatos dėl bendros žemės ūkio politikos integruotos administravimo ir kontrolės sistemos ir su paramos sąlygomis susijusių administracinių nuobaudų taikymo ir apskaičiavimo, 2022 m. gegužės 31 d. Komisijos įgyvendinimo reglamentu (ES) Nr. 2022/1173, kuriuo nustatomos Europos Parlamento ir Tarybos reglamento (ES) 2021/2116 taikymo taisyklės dėl bendros žemės ūkio politikos integruotos administravimo ir kontrolės sistemos, 2021 m. gruodžio 21 d. Europos Komisijos įgyvendinimo reglamentu (ES) 2021/2290, kuriuo nustatomos Europos Parlamento ir Tarybos reglamento (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, I priede nurodytų bendrų produkto ir rezultato rodiklių apskaičiavimo metodų taisyklės, Lietuvos Respublikos Vyriausybės 2020 m. lapkričio 25 d. nutarimo Nr. 1322 „Dėl pasirengimo administruoti Europos Sąjungos lėšas ir jų administravimo“ 3 punktu, Lietuvos žemės ūkio ir kaimo plėtros 2023–2027 metų strateginiu planu, patvirtintu Europos Komisijos 2022 m. lapkričio 21 d. sprendimu Nr. C(2022) 8272 (toliau – Strateginis planas).

2. Taisyklių tikslas – nustatyti Strateginio plano priemonės „Gyvūnų gerovė“ (toliau – Priemonė) veiklos „Parama už galimybę pieniniams galvijams išeiti į ganyklas, įtraukiant jų ganymą laukuose šiltuoju metų laiku“ ir veiklos „Parama už galimybę galvijams laisvai išeiti į atvirą erdvę, ganyklas“ kompensacinių išmokų skyrimo tvarką.

3. Kompensacinės išmokos pagal vieną iš Priemonės veiklą „Parama už galimybę pieniniams galvijams išeiti į ganyklas, įtraukiant jų ganymą laukuose šiltuoju metų laiku“ ar veiklą „Parama už galimybę galvijams laisvai išeiti į atvirą erdvę, ganyklas“ (toliau – kompensacinė išmoka) mokamos vieną kartą per metus iš Europos žemės ūkio garantijų fondo lėšų, remiantis reglamento Nr. 2021/2115 85 straipsnio nuostatomis.

4. Pagrindinės šiose taisyklėse vartojamos sąvokos:

4.1. **aktyvus ūkininkas** – fizinis ar juridinis asmuo, atitinkantis žemės ūkio veiklos vykdymo reikalavimus;

4.2. **diendaržis (mociono aikštelė)** –lauke prie tvarto gyvuliams pasivaikščioti ir laikyti įrengiamas aptvaras, kuriame vienu metu turi tilpti visi tvarte laikomi gyvuliai;

4.3. **mėsinis galvijas** – mėsinės veislės galvijas, kelių mėsinių veislių ar pieninės ir mėsinės veislės galvijų mišrūnas;

4.4.**mocionas** – laisvas gyvūnų pasivaikščiojimas lauke jų sveikatingumui gerinti;

4.5. **pieninis galvijas** – pieninės veislės galvijas;

4.6. **užtrūkusi karvė** – dėl veršingumo ar kitų priežasčių pieno neduodanti karvė;

4.7. **žemės ūkio valda** (toliau – valda) – žemės ūkio veiklos ar alternatyviosios veiklos subjekto plėtojamos žemės ūkio veiklos ir (ar) alternatyviosios veiklos gamybos vienetų visuma, susijusi bendrais teisiniais, technologiniais ir ekonominiais santykiais.

4.8. **žemės ūkio valdos valdytojas** (toliau – valdos valdytojas) – žemės ūkio ar alternatyviąja veikla užsiimantis fizinis asmuo, įregistruotas Lietuvos Respublikos gyventojų registre, arba juridinis asmuo, įregistruotas Lietuvos Respublikos juridinių asmenų registre, nuosavybės, nuomos, panaudos teise ar kitais pagrindais valdantis žemės ūkio valdą arba tuo atveju, kai šią valdą naudoja keli partneriai, paskirtas vadovauti jungtinei veiklai žemės ūkio valdos partnerių rašytiniu tarpusavio susitarimu.

5. Kitos šiose taisyklėse vartojamos sąvokos apibrėžtos reglamente (EB) Nr. 2021/2115 ir Lietuvos Respublikos žemės ūkio, maisto ūkio ir kaimo plėtros įstatyme bei Lietuvos Respublikos žemės ūkio ir kaimo verslo registro nuostatuose, patvirtintuose Lietuvos Respublikos Vyriausybės 2002 m. rugpjūčio 27 d. nutarimu Nr. 1351 „Dėl Lietuvos Respublikos žemės ūkio ir kaimo verslo registro įsteigimo ir jo nuostatų patvirtinimo“, Lietuvos Respublikos gyvūnų gerovės ir apsaugos įstatyme ir kt. teisės aktuose.

6. Galvijų veislės nurodytos Galvijų veislių klasifikatoriuje, patvirtintame valstybės įmonės Žemės ūkio informacijos ir kaimo verslo centro generalinio direktoriaus 2012 m. kovo 28 d. įsakymu Nr. 1V-30 „Dėl Ūkinių gyvūnų registro klasifikatorių patvirtinimo“ su visais pakeitimais, ir skelbiamu valstybės įmonės Žemės ūkio duomenų centro (toliau – Centras) tinklalapyje https://www.vic.lt/gpsas-apskaita/galviju-veisliu-klasifikatorius/ .

**Ii SKYRIUS**

**TINKAMUMO GAUTI KOMPENSACINĘ IŠMOKĄ SĄLYGOS IR REIKALAVIMAI**

7. Kompensacinės išmokos mokamos Lietuvos Respublikos žemės ūkio ir kaimo verslo registre registruotiems žemės ūkio valdų (toliau – valda) valdytojams, (toliau – pareiškėjas), kurie einamaisiais metais, ne vėliau kaip gegužės 15 d., pateikė Nacionalinei mokėjimo agentūrai prie Žemės ūkio ministerijos (toliau – Agentūra) paraiškas gauti paramą už žemės ūkio naudmenas ir kitus plotus bei ūkinius gyvūnus pagal Paramos už žemės ūkio naudmenas ir kitus plotus bei ūkinius gyvūnus paraiškos ir tiesioginių išmokų administravimo bei kontrolės taisykles (toliau – TI taisyklės), patvirtintas Lietuvos Respublikos žemės ūkio ministro 2023 m. vasario 20 d. įsakymu Nr. 3D-92 „Dėl Paramos už žemės ūkio naudmenas ir kitus plotus bei ūkinius gyvūnus paraiškos ir tiesioginių išmokų administravimo bei kontrolės taisyklių patvirtinimo“ (toliau – Paraiška), ir šiose Paraiškose nurodė, jog prašo skirti kompensacines išmokas, pagal pasirinktą Priemonės veiklą, nurodydami galvijų bandos, kurioje nurodyta veikla bus taikoma, numerį ir įsipareigotą ganyti ganykloje / išleisti ganytis į atvirą erdvę sutartinių gyvulių (toliau ­ SG) skaičių (Centro apskaičiuoti kiekvieno valdos valdytojo valdoje laikomi galvijai į SG pagal šių taisyklių 9 punkto nuostatas pareiškėjui pateikiami Paraiškoje, pagal kuriuos pareiškėjas gali pasirinkti, kiek SG įsipareigoti ganyti ganykloje / išleisti ganytis į atvirą erdvę / diendaržį). Pareiškėjas Paraiškos pateikimo dieną privalo turėti tokį SG skaičių, kad susumavus SG kompensacinius išmokų dydžius, kompensacinių išmokų suma viršytų 100 Eur sumą:

7.1. pareiškėjas pagal Priemonės veiklą „Parama už galimybę pieniniams galvijams išeiti į ganyklas, įtraukiant jų ganymą laukuose šiltuoju metų laiku“ (toliau – 1 veiklos sritis) privalo Paraiškoje įsipareigoti pieninius galvijus ganyti ganykloje nepertraukiamai ne trumpiau, kaip 140 dienų einamaisiais metais;

7.2. pareiškėjas pagal Priemonės veiklą „Parama už galimybę galvijams laisvai išeiti į atvirą erdvę / ganyklas“ (toliau – 2 veiklos sritis) privalo Paraiškoje įsipareigoti išleisti ganytis galvijus į atvirą erdvę / diendaržius / ganyklas ne mažiau, kaip 120 arba pienines užtrūkusias karves 60 dienų per einamuosius metus pasirinktu nepertraukiamu laikotarpiu iki gruodžio 31 d.;

7.3. pareiškėjas, kurio valdoje laikomi mėsiniai ir pieniniai galvijai, gali pretenduoti dalyvauti Priemonės abiejose veiklos srityse;

7.4. pareiškėjas, kurio valdoje laikomi pieniniai galvijai gali dalyvauti tik vienoje iš Priemonės veiklų sričių (pvz., pareiškėjas, pieninius galvijus pasirinkdamas ganyti ganykloje pagal 1 veiklos sritį, negali su pieninėmis užtrūkusiomis karvėmis dalyvauti pagal 2 veiklos sritį);

7.5. pareiškėjas, pretenduojantis į paramą pagal Priemonę už tą patį galviją gali pretenduoti į kitas Strateginio plano intervencines priemones, atsižvelgdamas į intervencinių priemonių suderinamumą, kuris pateikiamas Tiesioginių išmokų administravimo bei kontrolės taisyklių 2 priedo „Paramos suderinamumo matricoje“, jei laikosi savanoriškai prisiimtų įsipareigojimų pagal visas šias intervencines priemones.

8. Pareiškėjas:

8.1. privalo būti aktyvus ūkininkas, tvarkantis buhalterinę apskaitą Lietuvos Respublikos teisės aktų nustatyta tvarka;

8.1. turėti valdoje savo ir (arba) valdos partnerio (-ių) ir (arba) šeimos narių vardu Ūkinių gyvūnų registre (toliau – ŪGR) įregistruotus galvijus;

8.2. pagal 1 veiklos sritį įsipareigoja:

8.2.1. išlaikyti SG skaičių visą įsipareigojimų laikotarpį, numatytą Paraiškoje;

8.2.2. ganyti pieninius galvijus nepertraukiamai ne trumpiau, nei 140 dienų per metus ganyklose. Reikalavimas netaikomas ganymui nepertraukiamai karvių melžimo metu, jei jos fiziškai parginamos melžimui atlikti į tvartus ar kitą melžimo vietą, dėl aplinkos sąlygų, kurios įtakotų galvijų sveikatą ir gerovę bei dėl galvijo ligos, traumos ar fiziologinės būklės;

8.2.2. ganyti pieninius galvijus ganyklose nepertraukiamai, ne trumpiau, nei 140 dienų per kalendorinius metus. Reikalavimas ganyti nepertraukiamai ganyklose netaikomas galvijams, jeigu jie melžimui atlikti parginami į tvartus ar perginami į kitą melžimui atlikti skirtą vietą, dėl nepalankių aplinkos sąlygų, kurios neigiamai įtakotų galvijų sveikatą ir gerovę (pvz., aukšta ar žema aplinkos temperatūra, krituliai, sausra, potvynis, kt. gamtos reiškiniai), galvijų sveikatos, fiziologinės būklės (pvz., ruja, veršiavimasis, kt.), plėšrūnų (pvz., laukinių gyvūnų) pavojaus ar kitų objektyvių priežasčių, dėl kurių nepertraukiamas ganymasis ganyklose turėtų neigiamos įtakos galvijų sveikatai ir gerovei;

8.2.3. ne vėliau kaip per 7 d. suvesti duomenis į Ūkinių gyvūnų registrą (toliau – ŪGR)  apie galvijų bandos (visų galvijų bandoje ar tam tikram galvijų (SG) skaičiui bandoje), kuriai pareiškėjas Paraiškoje įsipareigoja taikyti aukštesnius gyvūnų gerovės reikalavimus, išgynimo į ganyklą pradžią (t. y. ganymo pradžios datą) ir ne vėliau kaip per 7 d. suvesti duomenis į ŪGR apie galvijų bandos pargynimą iš ganyklos  (t. y. ganymo pabaigos datą).

8.3. pagal 2 veiklos sritį įsipareigoja:

8.3.1. išlaikyti SG skaičių visą įsipareigojimų laikotarpį, numatytą Paraiškoje;

8.3.2. užtikrinti, kad einamaisiais metais iki gruodžio 31 d. pieniniai ir (arba) mėsiniai galvijai turėtų galimybę išeiti į diendaržius, atvirą erdvę ar ganyklas nepertraukiamam ne trumpesniam kaip 120 dienų laikotarpiui per kalendorinius metus. Sudaryti sąlygas galvijams netrukdomai išeiti į diendaržį arba ganyklą. Reikalavimas netaikomas dėl nepalankių aplinkos sąlygų, kurios neigiamai įtakotų galvijų sveikatą ir gerovę (pvz., aukšta ar žema aplinkos temperatūra, krituliai, sausra, potvynis, kt. gamtos reiškiniai), galvijų sveikatos, fiziologinės būklės (pvz., ruja, veršiavimasis, kt.), plėšrūnų (pvz., laukinių gyvūnų) pavojaus ar kitų objektyvių priežasčių, dėl kurių nepertraukiamas išėjimas į diendaržį ar ganymasis ganyklose turėtų neigiamos įtakos galvijų sveikatai ir gerovei;

8.3.3. užtikrinti, kad einamaisiais metais iki gruodžio 31 d pieninės užtrūkusios karvės, kurioms einamaisiais metais vykdomi produktyvumo tyrimai, turėtų galimybę ganytis atviroje erdvėje, diendaržiuose, ganyklose nepertraukiamai ne trumpiau kaip 60 dienų per metus;

8.3.4. ne vėliau kaip per 7 d. suvesti duomenis į ŪGR apie galvijų bandos (visų galvijų bandoje ar tam tikram galvijų skaičiui (SG) bandoje), kuriai pareiškėjas Paraiškoje įsipareigoja taikyti aukštesnius gyvūnų gerovės reikalavimus, išleidimą ganytis į diendaržį / atvirą erdvę / ganyklą pradžią (t. y. ganymo pradžios datą) ir ne vėliau kaip per 7 d. suvesti duomenis į ŪGR apie galvijų bandos pargynimą iš diendaržio / atviros erdvės / ganyklos (t. y. ganymo pabaigos datą);

8.2.3. Ūkinių gyvūnų registre (toliau – ŪGR)  ne vėliau kaip per 7 d. suvesti duomenis apie galvijų bandos kuriai pareiškėjas Paraiškoje įsipareigoja taikyti aukštesnius gyvūnų gerovės reikalavimus, išgynimo į ganyklą pradžią (t. y. ganymo pradžios datą) ir ne vėliau kaip per 7 d. – pargynimo iš ganyklos  pabaigą (t. y. ganymo pabaigos datą).

8.4. pagal abi veiklos sritis įsipareigoja laikytis Žemės ūkio veiklos valdymo reikalavimų, taikomų nuo 2023 m., aprašo (toliau – Valdymo reikalavimai) ir Žemės ūkio naudmenų geros agrarinės ir aplinkosaugos būklės reikalavimų, taikomų nuo 2023 metų, aprašo (toliau – GAAB reikalavimai) nuostatų, patvirtintų atskirais žemės ūkio ministro įsakymais.

9. Kompensacinės išmokos dydžiai apskaičiuojami diferencijuojant pagal SG dydžio vienetus: galvijams, jaunesniems negu 6 mėn. amžiaus taikomas 0,4 SG, galvijams nuo 6 mėn. iki 2 metų amžiaus – 0,6 SG, galvijams, vyresniems nei 2 metai – 1 SG.

10. Kompensacinės išmokos dydis už SG pagal 1 veiklos sritį neturi viršyti 48 Eur; kompensacinės išmokos dydis už SG pagal 2 veiklos sritį neturi viršyti 22 Eur.

11. Kompensacinė išmokos gali būti skiriamos tik tuo atveju, jei susumavus SG kompensacinius išmokų dydžius, kuriems bus taikomi aukštesni gyvūnų gerovės standartai pagal Priemonės veiklą, kompensacinių išmokų suma viršija 100 Eur sumos. Kompensacinės išmokos pareiškėjams turi būti išmokėtos ne vėliau kaip iki kitų metų birželio 30 d.

**III SKYRIUS**

**INFORMACIJOS teikimo IR APDOROJIMO TVARKA**

12. Centras:

12.1. einamaisiais metais vieną dieną iki žemės ūkio naudmenų ir kitus plotų bei ūkinių gyvūnų deklaravimo laikotarpio, patvirtinto atskiru žemės ūkio ministro įsakymu, pradžios datos, pagal šių taisyklių 9 punkto nuostatas, perskaičiuoja pareiškėjo valdoje laikomus mėsinius ir (arba) pieninius galvijus į SG;

12.2. pasibaigus paraiškų pateikimo laikotarpiui per 10 dienų sudaro valdų valdytojų Paraiškose nurodžiusių savo, ar partnerio vardu, ar šeimos nario vardu laikomų ir įsipareigotų ganyti (išleisti ganytis) pasirinktą veiklos sritį ir galvijų sąrašą bei SG, kuriems nurodyta veiklos sritis bus taikoma, skaičių ir jį pateikia Agentūrai ir Lietuvos Respublikos žemės ūkio ministerijai (toliau – Ministerija);

12.3. iki kitų metų sausio 10 d. pateikia Agentūrai tinkamų kompensacinei išmokai gauti pareiškėjų ir jų SG skaičių pagal kiekvieną veiklos sritį atskirai. SG skaičius apskaičiuojamas kiekvieną galvijų ganymo (išleidimo ganytis) dieną pagal ŪGR registruotų galvijų skaičių, išvedant viso įsipareigojimo laikotarpio aritmetinį vidurkį. Jeigu pareiškėjo valdoje buvo vykdyta patikra vietoje, SG apskaičiuojami pagal VMVT patikrų vietoje rezultatus, t. y. pagal patikros dieną nustatytą ganytų / išleistų ganytis SG skaičių.

13.Agentūra:

13.1.gavusi iš Centro 12.2 punkte nurodytą informaciją per 10 dienų sudaro patikrai vietoje atrinktų valdų valdytojų, jų partnerių ir šeimos narių SG, galvijų sąrašą ir jį pateikia Valstybinei maisto ir veterinarijos tarnybai (toliau – VMVT) ir Centrui;

* 1. patikrina ar pareiškėjai nėra patvirtinti paramos gavėjais pagal Kaimo plėtros 2004–2006 metų plano priemonę „Ankstyvo pasitraukimo iš prekinės žemės ūkio gamybos rėmimas“ ir Lietuvos kaimo plėtros 2007–2013 metų programų priemonę „Ankstyvas pasitraukimas iš prekinės žemės ūkio gamybos“, vykdant tęstinius įsipareigojimus pagal šiame papunktyje išvardytas priemones;

13.3. vadovaudamasi šių taisyklių IV skyriaus nustatyta tvarka, apskaičiuoja sankcijas ir galutines kompensacinių išmokų sumas pareiškėjams už jų ir (ar) partnerių, ir (ar) šeimos narių vardulaikytus ir išleistus ganytis į atvirą erdvę / diendaržius / ganyklas SG ir informuoja Ministeriją. Jeigu apskaičiuota bendra kompensacinių išmokų suma viršija priemonei „Gyvūnų gerovė“ tam tikrai kompensacinei veiklos sričiai lėšų sumą, Ministerija priima sprendimą dėl lėšų perskirstymo ir (arba) proporcingo išmokų dydžių mažinimo  TI taisyklių 35-36 punktuose nustatyta tvarka;

13.4. priima sprendimą dėl kompensacinių išmokų skyrimo Agentūros nustatyta tvarka, užsako ir išmoka paramos lėšas Lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo ir gavimo iš Europos Komisijos taisyklėse, patvirtintose Lietuvos Respublikos žemės ūkio ministro 2006 m. spalio 17 d. įsakymu Nr. 3D-403 „Dėl Lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo ir gavimo iš Europos Komisijos taisyklių patvirtinimo“, nustatyta tvarka;

13.5. prireikus siunčia pranešimą pareiškėjui kuriame prašo nurodyti banko sąskaitos duomenis, jeigu Agentūrai atliekant mokėjimus paaiškėja, kad duomenų apie pareiškėjo sąskaitą nėra ar turimi duomenys yra netikslūs;

13.6. iki kitų metų liepos 15 d.Ministerijai raštu pateikia informaciją apie bendras išmokėtas kompensacinių išmokų sumas pagal šias taisykles;

13.7. baigusi administruoti Priemonę pagal 1 ir 2 veiklos sritis, informaciją apie apskaičiuotas kompensacines išmokas bei pritaikytas sankcijas pareiškėjui pateikia atskiru pranešimu, pagal atskiras Priemones veiklos sritis nurodydama tinkamų kompensacinei išmokai gauti SG skaičių (vnt.) ir išmokėtas kompensacinių išmokų sumas (Eur).

13.8. informaciją apie EŽŪGF kompensacinių išmokų gavėjus, dėl kurių priimti sprendimai suteikti paramą pagal Strateginio plano intervencines priemones, skelbia Agentūros Informaciniame portale (toliau – Portalas) (<https://portal.nma.lt>). Informacija apie kompensacinių išmokų gavėjus skelbiama pagal Reglamento (ES) Nr. 2021/2116 98 straipsnio 4 dalyje nurodytus reikalavimus. Informacija apie kompensacinių išmokų gavėjus skelbiama siekiant viešo ir skaidraus Strateginio plano intervencinių priemonių paramos lėšų panaudojimo. Informacija apie kompensacinių išmokų gavėjus Agentūros Portale skelbiama dvejus metus nuo pirminio jos paskelbimo dienos.

14. VMVT:

14.1. gavusi iš Agentūros šių taisyklių 13.1 papunktyje nurodytą galvijų sąrašą, organizuoja ir atlieka sąraše nurodytų pareiškėjų ir (ar) jų partnerių, ir (ar) šeimos narių laikomų galvijų patikras vietoje dėl įsipareigojimų galvijus ganyti ganyklose ar sudaryti sąlygas galvijams laisvai patekti į atvirą erdvę / diendaržį / ganyklą, t. y. atlieka patikras vietoje dėl šių taisyklių 8.2-8.3 papunkčių reikalavimų įgyvendinimo.

14.2. įveda į ŪGR atliktų patikrų vietoje duomenis iki einamųjų metų gruodžio 31 d.;

15.Kompensacinių išmokų lėšos užsakomos ir išmokamos Lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo ir gavimo iš Europos Komisijos taisyklių, patvirtintų Lietuvos Respublikos žemės ūkio ministro 2006 m. spalio 17 d. įsakymu Nr. 3D-403 „Dėl Lėšų Europos Sąjungos žemės ūkio fondų ir Europos Sąjungos žuvininkystės fondų priemonėms įgyvendinti išmokėjimo ir gavimo iš Europos Komisijos taisyklių patvirtinimo“, nustatyta tvarka.

**IV SKYRIUS**

**Kompensacinių IŠMOKŲ IR sankcijų APSKAIČIAVIMAS**

16.Kompensacinė išmoka pareiškėjams už savo ir (ar) partnerio, ir (ar) šeimos nario vardu laikytus SG mokama, jei atitinka tinkamumo gauti kompensacinę išmoką sąlygas ir reikalavimus.

17.Pareiškėjams galutinė kompensacinių išmokų suma apskaičiuojama atsižvelgiant į patikros vietoje rezultatus ir administracinės patikros pagal Centro Agentūrai pateiktus šių taisyklių 12.3 papunktyje nurodytus duomenis (toliau – patikra):

17.1. nustačius didesnį ganomų ganyklose/ išleistų ganytis į atvirą erdvę / diendaržį / ganyklą SG skaičių, kompensacinės išmokos mokamos tik už Paraiškoje įsipareigotą SG skaičių;

17.2. pareiškėjams Paraiškoje įsipareigojusiems ganyti ganykloje / išleisti į atvirą erdvę / diendaržį / ganyklą iki 10 SG:

17.2.1. nustačius iki 20 proc. mažesnį ganomą ganyklose / išleistų ganytis į atvirą erdvę /diendaržį ganyklą SG skaičių, nei įsipareigotą Paraiškoje, kompensacinės išmokos mokamos už patikros metu nustatytą SG skaičių ir papildomos sankcijos pareiškėjui netaikomos;

17.2.2. nustačius nuo 21 iki 50 proc. mažesnį už ganomą ganyklose / išleistų ganytis į atvirą erdvę / diendaržį / ganyklą SG skaičių, nei įsipareigotą Paraiškoje, kompensacinės išmokos mokamos už patikros metu nustatytą SG skaičių ir taikoma papildoma sankcija, pagal kurią apskaičiuotas kompensacinių išmokų dydis už bandoje laikytų SG skaičių mažinamas nuo 21 iki 50 proc. Papildomos sankcijos proc. dydis tolygus nustatytam mažesniam SG skaičiaus proc. dydžiui (pvz., nustačius, jog patikros vietoje metu nustatytas 21 proc. mažesnis, nei įsipareigotas Paraiškoje, SG skaičius, už šį SG procentą kompensacinės išmokos nemokamos ir taikoma papildoma sankcija - kompensacinių išmokų dydis mažinamas 21 proc. pareiškėjo Paraiškoje įsipareigotų ganyti ganykloje / išleisti ganytis atviroje erdvėje / diendaržyje / ganykloje SG skaičių.

17.3. pareiškėjams Paraiškoje įsipareigojusiems ganyti ganykloje / išleisti į atvirą erdvę / diendaržį / ganyklą nuo 11 iki 50 SG:

17.3.1. nustačius iki 15 proc. mažesnį ganomą ganyklose / išleistų ganytis į atvirą erdvę / diendaržį / ganyklą SG skaičių, nei įsipareigotą Paraiškoje, kompensacinės išmokos mokamos už patikros metu nustatytą SG skaičių ir papildomos sankcijos pareiškėjui netaikomos;

17.3.2. nustačius nuo16 iki 50 proc. mažesnį už ganomą ganyklose / išleistų ganytis į atvirą erdvę / diendaržį / ganyklą SG skaičių, nei įsipareigotą Paraiškoje, kompensacinės išmokos mokamos už patikros metu nustatytą SG skaičių ir taikoma papildoma sankcija, pagal kurią apskaičiuotas kompensacinių išmokų dydis už bandoje laikytų SG skaičių mažinamas nuo 16 iki 50 proc. Papildomos sankcijos proc. dydis tolygus nustatytam mažesniam SG skaičiaus proc. dydžiui (pvz., nustačius, jog patikros vietoje metu nustatytas 16 proc. mažesnis, nei įsipareigotas Paraiškoje, SG skaičius, už šį SG procentą kompensacinės išmokos nemokamos ir taikoma papildoma sankcija - kompensacinių išmokų dydis mažinamas 16 proc. pareiškėjo Paraiškoje įsipareigotų ganyti ganykloje / išleisti ganytis atviroje erdvėje / diendaržyje / ganykloje SG skaičių.

17.4. pareiškėjams Paraiškoje įsipareigojusiems ganyti ganykloje / išleisti į atvirą erdvę / diendaržį / ganyklą nuo 51 iki daugiau SG:

17.4.1. nustačius iki 10 proc. mažesnį ganomą ganyklose / išleistų ganytis į atvirą erdvę / diendaržį / ganyklą SG skaičių, nei įsipareigotą Paraiškoje, kompensacinės išmokos mokamos už patikros metu nustatytą SG skaičių ir papildomos sankcijos pareiškėjui netaikomos;

17.4.2. nustačius nuo 11 iki 50 proc.mažesnį už ganomą ganyklose / išleistų ganytis į atvirą erdvę / diendaržį / ganyklą SG skaičių, nei įsipareigotą Paraiškoje, kompensacinės išmokos mokamos už patikros metu nustatytą SG skaičių ir taikoma papildoma sankcija, pagal kurią apskaičiuotas kompensacinių išmokų dydis už bandoje laikytų SG skaičių mažinamas nuo 11 iki 50 proc. Papildomos sankcijos proc. dydis tolygus nustatytam mažesniam SG skaičiaus proc. dydžiui (pvz., nustačius, jog patikros vietoje metu nustatytas 11 proc. mažesnis, nei įsipareigotas Paraiškoje, SG skaičius, už šį SG procentą kompensacinės išmokos nemokamos ir taikoma papildoma sankcija - kompensacinių išmokų dydis mažinamas 11 proc. pareiškėjo Paraiškoje įsipareigotų ganyti ganykloje / išleisti ganytis atviroje erdvėje / diendaržyje / ganykloje SG skaičių.

18. Kompensacinės išmokos neskiriamos:

18.1. patikros metu nustačius, daugiau kaip 50 proc. mažesnį SG skaičių, nei įsipareigotą Paraiškoje;

18.2. jei pareiškėjas nesilaiko aukštesnių gyvūnų gerovės reikalavimų, nustatytų šių taisyklių 8.2.2-8.2.3 ir 8.3.2-8.3.4 papunkčiuose;

18.3. jei pareiškėjas buvo patvirtintas paramos gavėju pagal priemones, nurodytas šių taisyklių 13.2 papunktyje;

18.4. jei susumavus SG kompensacinius išmokų dydžius pagal Priemonę paramos suma nesiekė100 Eur sumos.

19. Pareiškėjas ir (ar) jo partneris, ir (ar)  šeimos narys privalo ne vėliau kaip per 48 val. nuo informavimo apie patikrą sudaryti tinkamas sąlygas VMVT pareigūnams atlikti ganomų (išleistų ganytis) galvijų patikrą vietoje. Jei valdos valdytojas ir (ar) partneris, ir (ar) šeimos narys VMVT pareigūnams neleido atlikti patikros vietoje arba nesudarė tinkamų sąlygų (neleido pažymėti specialiomis priemonėmis, neatskyrė ūkinių gyvūnų pagal atskiras veisles grupėmis (neatskyrė pieninių galvijų nuo mėsinių galvijų), nesuvarė į aptvarus ir pan.), kompensacinės išmokos už galvijus pareiškėjui nemokamos.

20. Už GAAB reikalavimų ir Valdymo reikalavimų pažeidimus sankcijos taikomos vadovaujantis Sankcijų už paramos sąlygų reikalavimų pažeidimą taikymo metodika, patvirtinta atskiru žemės ūkio ministro įsakymu.

21. Teisė į kompensacines išmokas neprarandama, jei nustatyti reikalavimai neįvykdomi dėl aplinkybių, nepriklausančių nuo pareiškėjo valios ir išimtinių aplinkybių, nurodytų reglamente (ES) Nr. 2021/2116. Tokiais atvejais pareiškėjas ar jo įgaliotas asmuo per 15 darbo dienų nuo tos dienos, kai sužinojo arba galėjo sužinoti apie nuo pareiškėjo valios nepriklausančias ir (ar) išimtines aplinkybes, praneša raštu Agentūrai apie minėtas aplinkybes, kartu pateikdamas tai įrodančius dokumentus.

**V SKYRIUS**

**PAPILDOMOS NUOSTATOS**

22. Žemės ūkio valdos perdavimas vykdomas taip, kaip nurodyta TI taisyklėse.

23. Valdos išregistravimo atveju, kai valda išregistruojama iki einamųjų metų gruodžio 31 d. įskaitytinai, valdos valdytojas nebetenka teisės į jam priklausiusias kompensacines išmokas, o tais atvejais, kai kompensacinės išmokos ar jų dalis iki einamųjų gruodžio 31 d. valdos valdytojui jau išmokėta, jis privalo kompensacines išmokas grąžinti.

**VI SKYRIUS**

**ATSAKOMYBĖ**

24. Už Paraiškoje ir patikros vietoje metu pateiktos informacijos teisingumą atsako ją pateikę pareiškėjai;

25.Už galvijų perskaičiavimą į SG kiekvienam pareiškėjui pagal atskiras Priemonės veiklos sritis ir šių duomenų pateikimą Agentūrai, atsako Centras.

26. Už sankcijų ir galutinių kompensacinių išmokų sumų apskaičiavimą, kompensacinių išmokų pervedimą pareiškėjams ir pervestų lėšų apskaitą atsako Agentūra.

27. Už patikrų vietoje atlikimą ir informacijos pateikimą Centrui pagal su Agentūra suderintus šių funkcijų atlikimo tvarkos aprašus atsako VMVT.

28. Paramos gavėjai, gavę kompensacines išmokas neteisėtai, arba asmenys, prisidėję prie neteisėto išmokų gavimo (sąmoningai patvirtino klaidingus duomenis), atsako teisės aktų nustatyta tvarka.

29. Asmenys, pažeidę šių taisyklių reikalavimus, atsako teisės aktų nustatyta tvarka.

30. Neteisėtai išmokėtos ir (arba) panaudotos kompensacinių išmokų lėšos susigrąžinamos Lietuvos Respublikos Vyriausybės 2008 m. vasario 13 d. nutarimo Nr. 137 „Dėl Grąžintinų lėšų, susidariusių įgyvendinant Europos Sąjungos žemės ūkio fondų priemones, administravimo taisyklių patvirtinimo“ nustatyta tvarka.

**VII SKYRIUS**

**bAIGIAMOSIOS NUOSTATOS**

31. Agentūros, Centro, VMVT sprendimai arba veiksmai (neveikimas) gali būti skundžiami Viešojo administravimo įstatymo nustatyta tvarka tam pačiam viešojo administravimo subjektui arba aukštesniam pagal pavaldumą viešojo administravimo subjektui, arba Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka administracinių ginčų komisijai, arba Lietuvos Respublikos administracinių bylų teisenos įstatymo nustatyta tvarka administraciniam teismui per vieną mėnesį nuo jo gavimo dienos.

32. Pasikeitus šiose taisyklėse nurodytiems teisės aktams, tiesiogiai taikomos naujos šių teisės aktų nuostatos.

33. Pasikeitus šioms taisyklėms, nauji reikalavimai taikomi vienodai visiems kompensacinių išmokų gavėjams, išskyrus atvejus, kai žemės ūkio ministro įsakyme numatyta kitaip.

–––––––––––––––––––––